
Napoztatott csipkeblúz (fotogram)

Az ember úton-útfélen nyomot hagy maga után, ezt a nyomhagyást tudatosan vagy akaratlanul, de mégis kiiktathatatlan módon hajtja végre.
Mi is a nyomhagyás? Kézzel fogható, maradandó dolog? Vagy pár pillanatig tartó, csupán szemmel érzékelhető jelenséget is nyomhagyásként említhetünk? Természetesen. Gondoljunk csak a hideg ablaküvegre lehelt párára. A pillanat töredékéig szemmel érzékelhető jelenség egy adott felületen, tehát nyomhagyás, rövid ideig tartó rögzítés, ha úgy tetszik, a lehelet képpé konvertálása.
Mindezt nem érzékelhetnénk, ha nem valósulna meg a látás képessége a fény által. A pillanatok rögzítése, egy bizonyos állapot rögzítésére szolgál a fénykép készítése. Alapja a fény és a fényérzékeny felület, amin megjelenik maga fókuszba állított kép.
Hogyan készíthetünk fény által létrejött képeket a fotográfiához szükséges kellékek nélkül? Milyen fényérzékeny anyagok léteznek a vegykezelt fotópapíron kívül? Munkám során ezeket a lehetőségeket kutattam és jártam körbe tulajdonságait.



